ΓΡΑΠΤΗ ΕΡΩΤΗΣΗ P-1953/01

υποβολή: Bartho Pronk (PPE-DE) προς την Επιτροπή

(26 Ιουνίου 2001)

Θέμα: Το πρόγραμμαποστήριξης της παλαιστινιακής κοινότητας

Τον Ιανουάριο του 2001 το Ευρωπαϊκό Ελεγκτικό Συνέδριο δημοσίευσε ειδική έκθεση σχετικά με την εκ μέρους της Επιτροπής διαχείριση του προγράμματοςποστήριξης της παλαιστινιακή κοινότητας (Ειδική Έκθεση αριθ. 19/2000(1)).

1. Έλαβε άραγε γνώση η Ευρωπαϊκή Επιτροπή της έκθεσης αυτής·

Στην προαναφερθείσα έκθεση το Ευρωπαϊκό Ελεγκτικό Συνέδριο διατυπώνει ορισμένες συστάσεις.

2. Με ποιον τρόπο ακολούθησε η Επιτροπή τις συστάσεις αυτές·

3. Μπορεί η Επιτροπή να παράσχει συνοπτικό κατάλογο των στόχων προς επίτευξη των οποίων έχουν διατεθεί χρήματα κατά τα έτη 1994 έως 1999·

(1) ΕΕ C 32 της 31.1.2001.

Απάντηση του κυρίου Patten Εξ' ονόματος της Επιτροπής

(7 Σεπτεμβρίου 2001)

Η Επιτροπή γνωρίζει πράγματι την έκθεση αυτή.

Η απάντησή της στις συστάσεις της παραγράφου 91 της έκθεσης είναι η εξής::

α) Το κεντρικό σημείο του συνόλου των μεταρρυθμιστικών σχεδίων της Επιτροπής, που ανακοινώθηκε στις 16 Μαΐου 2000, είναι να συγκεντρωθούν οι σπανίζοντες πόροι στις κεντρικές δραστηριότητες. Στο μέλλον, οι γεωγραφικέςπηρεσίες της Γενικής Διεύθυνσης Εξωτερικών Σχέσεων και Ανάπτυξης θα εστιάζονται στον προγραμματισμό, για παράδειγμα τις αποφάσεις στρατηγικής πολιτικής που αφορούν τη χρηματοδότηση χορηγήσεων ανά τομέα, που προσδιορίζεται στα πλαίσια στενού διαλόγου με τις δικαιούχους χώρες. Στο μέλλον, η συμμετοχή των κρατών μελών θα εστιάζεται σε πολιτικές και στρατηγικές και όχι σε έργα μικρο-διαχείρισης.

β) Το νέο Γραφείο που είναι αρμόδιο για την εκτέλεση της κοινοτικής βοήθειας (βλέπε κατωτέρω σημείο (δ)), θα φροντίζει επίσης για τις περιπτώσεις σημαντικών ελλείψεων προσωπικού, θέτοντας τέρμα στην τρέχουσα εξάρτηση από εξωτερικούς συμβούλους για την εκπλήρωση των καθηκόντων της Επιτροπής. Πρέπει να ενισχυθεί σημαντικά το Γραφείο Αντιπροσωπείας της Ευρωπαϊκής Επιτροπής (ΓΑΕΕ).

Το Ισραήλ πρόσφατα συμφώνησε για την αύξηση του προσωπικού του ΓΑΕΕ. Κάθε περαιτέρω συζήτηση με το Ισραήλ για το ΓΑΕΕ, ιδίως σε ότι αφορά το καθεστώς και τον τόπο εγκατάστασής του, εξαρτάται από την έκβαση του τελικού πολιτικού διακανονισμού μεταξύ του Ισραήλ και των Παλαιστινίων.

γ) Καταβάλλονται περαιτέρω προσπάθειες για τον εξορθολογισμό των συστημάτων και των διαδικασιών εν γένει. Τον Σεπτέμβριο 2000 αναθεωρήθηκαν οι κανονισμοί MEDA(1). Προτάσεις της Επιτροπής οι οποίες θα οδηγούσαν σε απλούστευση των διαδικασιών δεν έχουν ακόμη εκληφθεί θετικά από τα κράτη μέλη στην επιτροπή MED.

Από τις αρχές του 2000, χρησιμοποιείται ένα νέο έντυπο οδηγιών σχετικά με τις διαδικασίες ανάθεσης συμβάσεων. Οι διαδικασίες αυτές είναι οπωσδήποτε περίπλοκες για να αποφεύγονται αδικαιολόγητες απαιτήσεις ή νομικές διαφορές που θα μπορούσαν να οδηγήσουν σε καθυστερήσεις. Ωστόσο, εξετάζονται άλλοι τομείς, όπως οι διαδικασίες έγκρισης των Στρατηγικών Χώρας, των Εθνικών Ενδεικτικών Προγραμμάτων και των ετήσιων προγραμμάτων εργασίας, με στόχο την απλούστευση των πραγμάτων. Αυτό, σε συνδυασμό με τη μεταρρύθμιση των εξωτερικώνπηρεσιών, θα μπορούσε να οδηγήσει σε καλύτερα αποτελέσματα.

δ) Στις 16 Μαΐου 2000, η Επιτροπή αποφάσισε ότι θα ενοποιηθεί ο κύκλος του έργου. Την πλειοψηφία των κοινοτικών προγραμμάτων κοινοτικής βοήθειας, μεταξύ άλλων αυτών που αφορούν την Παλαιστίνη, χειρίζεται ένας νέος φορέας, αρμόδιος σε όλα τα στάδια του έργου, από την αναγνώριση μέχρι την πλήρη εκτέλεση. Το Γραφείοποβάλλει έκθεση σε συμβούλιο, στο οποίο συμμετέχουν και οι επίτροποι εξωτερικών σχέσεων.

ε) Έχουν εισαχθεί νέες μέθοδοι εργασίας για τις γεωγραφικέςπηρεσίες και το Γραφείο, και θα παρακολουθείται στενά η συνοχή και η ποιότητα του προγραμματισμού. Θα αποκτήσει ουσιαστικά μεγαλύτερη προβολή η αξιολόγηση.

στ) Το εννοιολογικό πλαίσιο, το οποίο συνήθως επισυνάπτεται σε κάθε πρόταση χρηματοδότησης, προβλέπει, ειδικά, αντικειμενικά επαληθεύσιμους δείκτες (κυρίως περιορισμούς σε ότι αφορά το προσωπικό και το χρόνο ώστε να μπορεί να διασφαλισθεί ότι δίδεται επαρκής προσοχή στις λεπτομέρειες κατά τη διαδικασία προετοιμασίας / σχεδιασμού των έργων), όμως οι δείκτες είναι όντως μερικές φορές ακατάλληλοι. Σχετικά με αυτό, η απόφαση της Επιτροπής της 16ης Μαΐου 2000(2) σχετικά με τη μεταρρύθμιση των ιδίων προγραμμάτων εξωτερικής βοήθειας προβλέπει ειδικά την περαιτέρω ενίσχυση της μεθόδου καθώς και των ρυθμίσεων που αφορούν την κατάρτιση. Κατά τα τελευταία έτη, η Επιτροπή επέκτεινε σημαντικά την κατάρτιση, σε ότι αφορά την προετοιμασία του έργου, του προσωπικού της έδρας καθώς και του επί τόπου προσωπικού και των ομολόγων ανωτέρωνπαλλήλων των εταίρων κυβερνήσεων.

(1) MEDA = Οικονομικά και τεχνικά μέτρα που συνοδεύουν τη μεταρρύθμιση της οικονομικής και κοινωνικής δομής στο πλαίσιο ευρω-μεσογειακής εταιρικής σχέσης.

(2) SEC(2000)814.